РЕПУБЛИКА СРБИЈА

НАРОДНА СКУПШТИНА

Одбор за културу и информисање

16 Број 02-2816/24

23. јануар 2025. године

Б е о г р а д

НАРОДНОЈ СКУПШТИНИ

Одбор за културу и информисање Народне скупштине, на седницама одржаним 20. и 30. децембра 2024. године, на основу члана 60. Пословника Народне скупштине и у складу са чланом 156. став 3. Пословника Народне скупштине размотрио je листе кандидата за избор чланова Савета Регулаторног тела за електронске медије које предлажу овлашћени предлагачи, и о томе подноси

И З В Е Ш Т А Ј

1. Одбор је на седници одржаној 25. новембра 2024. године**,** у складу са чланом 13. Закона о електронским медијима („Службени гласник Републике Србије“ бр. 92/23) (у даљем тексту: Закон), донео Одлуку о покретању поступка за предлагање кандидата за избор члана Савета Регулаторног тела за електронске медије и објавио текст Јавног позива за предлагање кандидата за избор члана Савета Регулаторног тела за електронске медије 27. новембра 2024. године у „Политици“, као и на интернет презентацији Народне скупштине а 29. новембра 2024. године у „Службеном гласнику Републике Србије“.

2. Одбор за културу и инфoрмисање (у даљем тексту: Одбор) је, у складу са чланом 12. Закона, констатовао да овлашћење и дужност да предлажу по два члана Савета Регулаторног тела за електронске медије (у даљем тексту: Савет Регулатора) имају следећи овлашћени предлагачи:

- Заштитник грађана, Повереник за заштиту равноправности, Повереник за информације од јавног значаја и заштиту података о личности;

- универзитети акредитовани у Републици Србији;

- удружења издавача електронских медија у Републици Србији чији чланови имају најмање 30 дозвола за пружање аудио и аудио-визуелних медијских услуга, а регистрована су најмање три године пре расписивања јавног позива;

- удружења новинара у Републици Србији, од којих свако удружење има најмање 300 чланова са плаћеном чланарином, а регистрована су најмање три године пре расписивања јавног позива;

- удружења филмских, сценских и драмских уметника и удружења композитора у Републици Србији, ако су регистрована најмање три године пре расписивања јавног позива;

- удружења чији су циљеви остваривање слободе изражавања ако су регистрована најмање три године пре дана расписивања јавног позива а имају најмање три реализована пројекта у овој области у последње три године;

- удружења чији су циљеви заштита деце, ако су регистрована најмање три године пре дана расписивања јавног позива а имају најмање три реализована пројекта у овој области у последње три године;

- национални савети националних мањина;

- цркве и верске заједнице.

3. Одбор је констатовао да је чланом 10. Закона утврђено да Савет Регулатора има девет чланова који се бирају из реда угледних стручњака из области које су од значаја за обављање послова из надлежности Регулатора. Члан Савета Регулатора може бити само лице које има углед у јавности, које се својим радом и активностима залагало за слободу изражавања, слободан проток информација, остваривање људских права, развој цивилног друштва, унапређење демократије, поштовање уставности и законитости.

4. На основу члана 13. ст. 2. и 5. Закона, овлашћени предлагачи су Одбору поднели образложени предлог два кандидата за члана Савета Регулатора. Уз предлоге кандидата достављена је сва потребна документација прописана Законом и Јавним позивом.

5. Листа кандидата за члана Савета Регулатора, као и листа организација које заједно чине јединственог овлашћеног предлагача је, у складу са чланом 13. ст. 4 и 5. Закона, утврђена и објављена на интернет презентацији Народне скупштине заједно са биографијама кандидата.

6. У складу са чланом 14. став 2. Закона, служба Одбора обезбедила је овлашћеним предлагачима, који су предложили више од два кандидата, простор за одржавање састанка ради утврђивања заједничког предлога два кандидата. Коначан предлог два заједничка кандидата утврђен је договором или гласањем, у складу са чланом 14. ст. 4. и 5. Закона.

7. Одбор је на Првом јавном слушању, одржаном 23. јануара 2025. године**,** обавио јавни разговор са предложеним кандидатима за члана Савета Регулатора, у складу са чланом 14. став 8. Закона.

8. Одбор предлаже Народној скупштини да на првој наредној седници, размотри Листу кандидата за избор чланова Савета Регулаторног тела за електронске медије, у складу са чланом 14. став 9. Закона.

9. Одбор је закључио да листу кандидата, коју су поднели овлашћени предлагачииз става 1. овог извештаја, достави Народној скупштини, јер су се стекли услови за спровођење поступка за избор члана Савета Регулатора. Приликом избора првог сазива Савета Регулатора, у складу са чланом 126. став 3. Закона, три члана Савета Регулатора бирају се на две, три члана на четири, а три члана на шест година.

10. Одбор предлаже да Народна скупштина, у складу са чланом 167. Пословника Народне скупштине, донесе Одлуку о избору чланова Савета Регулаторног тела за електронске медије по хитном поступку, како би се омогућио несметан рад овог органа.

11. У прилогу овог извештаја доставља се Листа кандидата за чланове Савета Регулаторног тела за елетронске медије са њиховим биографијама и изјавама кандидата да прихватају кандидатуру.

12. За известиоца Одбора на седници Народне скупштине, одређена је Невена Ђурић, председник Одбора.

ПРЕДСЕДНИК

Невена Ђурић

Прилог:

-листа кандидата

-биографије кандидата

-изјаве кандидата да прихватају кандидатуру

**ЛИСТА КАНДИДАТА ЗА ЧЛАНОВЕ САВЕТА РЕГУЛАТОРНОГ ТЕЛА ЗА ЕЛЕКТРОНСКЕ МЕДИЈЕ**

Овлашћени предлагач - Заштитник грађана, Повереник за заштиту равноправности, Повереник за информације од јавног значаја и заштиту података о личности:

1. Саша Мирковић и
2. Стевица Смедеревац.

Овлашћени предлагач - универзитети акредитовани у Републици Србији:

1. Милорад Вукашиновић и
2. Зоран Јевтовић.

Овлашћени предлагач- удружења издавача електронских медија у Републици Србији чији чланови имају најмање 30 дозвола за пружање аудио и аудио-визуелних медијских услуга, а регистрована су најмање три године пре расписивања јавног позива:

1. Тања Војводић Митровић и
2. Јована Витез.

Овлашћени предлагач- удружења новинара у Републици Србији, од којих свако удружење има најмање 300 чланова са плаћеном чланарином, а регистрована су најмање три године пре расписивања јавног позива:

1. Дејан Вук Станковић и
2. Петар Кочић.

Овлашћени предлагач- удружења филмских, сценских и драмских уметника и удружења композитора у Републици Србији, ако су регистрована најмање три године пре расписивања јавног позива:

1. Жељко Хубач и
2. Леонтина Пат.

Овлашћени предлагач- удружења чији су циљеви остваривање слободе изражавања ако су регистрована најмање три године пре дана расписивања јавног позива а имају најмање три реализована пројекта у овој области у последње три године:

1. Родољуб Шабић и
2. Дубравка Валић Недељковић.

Овлашћени предлагач- удружења чији су циљеви заштита деце, ако су регистрована најмање три године пре дана расписивања јавног позива а имају најмање три реализована пројекта у овој области у последње три године:

1. Душан Алексић и
2. Александра Крстић.

Овлашћени предлагач- национални савети националних мањина:

1. Иштван Боџони и
2. Мухедин Фијуљанин.

Овлашћени предлагач- цркве и верске заједнице:

1. Сања Анђелковић и
2. Мевљуд Дудић.